Jelenleg folyamatban van – az Országos Környezetvédelmi Információs Rendszer továbbfejlesztésével összefüggésben egyes törvények módosításáról szóló, T/1965. számú törvényjavaslatkeretében – a környezet védelmének általános szabályairól szóló 1995. évi LIII. törvény módosítása annak érdekében, hogy a környezetvédelmi hatóságnál igazgatási jellegű szolgáltatásként szakmai konzultációt lehessen kezdeményezni. A szakmai konzultáció a környezetvédelmi előírásoknak való megfeleléssel, továbbá egyes tevékenységek, beruházások környezetvédelmi szempontú tervezésével kapcsolatos kérdésekre terjedhet ki. Az előterjesztés ezen igazgatási jellegű szolgáltatáshoz állapít meg díjat a környezetvédelmi, természetvédelmi, valamint a vízügyi hatósági eljárások igazgatási szolgáltatási díjairól szóló 33/2005. (XII. 27.) KvVM rendeletmódosításával.